আজারবাইজান টেকনিক্যাল বিশ্ববিদ্যালয়

আজারবাইজান টেকনিক্যাল বিশ্ববিদ্যালয় (আজারবাইজানি: Azərbaycan Texniki Universiteti; ইংরেজি: Azerbaijan Technical University) আজারবাইজানের রাজধানী বাকুতে অবস্থিত একটি পাবলিক বিশ্ববিদ্যালয়। একে সংক্ষেপে AzTU বলা হয়ে থাকে। এটি একটি বিশেষায়িত প্রকৌশল বিশ্ববিদ্যালয়। এ বিশ্ববিদ্যালয়টির ঌটি স্কুল ও ৫৪টি ডিপার্টমেন্টে ৮৮৪ জন ফ্যাকাল্টি মেম্বার কর্মরত আছেন। শিক্ষার্থী সংখ্যা প্রায় ৬৫০০। ইতিহাস ১৯২০ সালের ১৪ নভেম্বর সোভিয়েত ইউনিয়ন সরকার সিদ্ধান্ত নেয় যে, আগের কারিগরি বিদ্যালয় "বাকু পলিটেকনিক" বন্ধ করে দেওয়া হবে এবং এর পরিবর্তে বাকু পলিটেকনিক ইনস্টিটিউট প্রতিষ্ঠা করা হবে। সে সিদ্ধান্ত অনুযায়ী প্রতিষ্ঠিত এ নতুন প্রতিষ্ঠানটি কৃষি, সিভিল ইঞ্জিনিয়ারিং, ইলেক্ট্রো মেকানিক্যাল ইঞ্জিনিয়ারিং, অর্থনীতি ও তেল সংক্রান্ত বিষয় সমূহের উপর গুরুত্বারোপ করে। ১৯২৩ সালে প্রতিষ্ঠানটি এর নাম পরিবর্তন করে "আজারবাইজান পলিটেকনিক ইনস্টিটিউট" নাম ধারণ করে। ১৯২৯ সালের মার্চ মাসে আজারবাইজান কমিউনিস্ট পার্টির সরকার এ প্রতিষ্ঠানটি থেকে ৩টি পৃথক স্বাধীন স্কুল প্রতিষ্ঠা করার সিদ্ধান্ত নেয় যারা যথাক্রমে কৃষি, অর্থনীতি ও তেল সংক্রান্ত বিষয় নিয়ে পাঠ দান করবে। যাইহোক, পরবর্তীতে তেল সংক্রান্ত বিষয় সমূহের বাইরেও প্রকৌশলীদের চাহিদা বৃদ্ধি পাওয়ায় প্রতিষ্ঠানটি এর কারিকুলামে বড় পরিবর্তন আনে এবং সেইসাথে এর নামও পরিবর্তন করা হয়। ১৯৩৪ সালে এ প্রতিষ্ঠানের নাম রাখা হয় আজারবাইজান ইন্ডাস্ট্রিয়াল ইনস্টিটিউট (এ জেট.আই.আই.) যখন এটি সিভিল ইঞ্জিনিয়ারিং এর সাথে সমন্বিত হয়। দ্বিতীয় বিশ্বযুদ্ধ সোভিয়েত ইউনিয়নকে ক্ষতিগ্রস্ত করে। এ সময় প্রতিষ্ঠানটি টিকে থাকার জন্য চেষ্টা চালিয়ে যায়। ১৯৫০ সালে সরকার পৃথক আজারবাইজান পলিটেকনিক ইনস্টিটিউট (এ জেট.পি.আই.) গঠন করে এবং পেট্রোরাসায়নিক নয় এমন বিষয়গুলো এ প্রতিষ্ঠানে স্থানান্তর করে যাতে আজারবাইজান ইন্ডাস্ট্রিয়াল ইনস্টিটিউট (এজেট.আই.আই.) তেল সংক্রান্ত (পেট্রোরাসায়নিক) বিষয়সমূহের প্রতি গুরুত্ব দিতে পারে (এটি পর্যায়ক্রমে আজারবাইজান স্টেট অয়েল একাডেমিতে রূপান্তরিত হয়।) ১৯৭০ সালে গানজায় আজারবাইজান পলিটেকনিক ইনস্টিটিউট এর শাখা স্থাপন করা হয়। ১৯৯৩ সালে আজারবাইজান পলিটেকনিক ইনস্টিটিউটকে বিশ্ববিদ্যালয় হিসেবে ঘোষণা করা হয় এবং এর নামকরণ করা হয় আজারবাইজান টেকনিক্যাল বিশ্ববিদ্যালয়। অনুষদ সমূহ তড়িৎ প্রকৌশল ও শক্তি প্রকৌশল (Electrical Engineering and Power Engineering) পরিবহন (Transport) প্রযুক্তিগত যন্ত্র প্রকৌশল (Technological Machines) বিশেষ উপকরণ ও প্রযুক্তি (Special equipment and technologies) বেতার প্রকৌশল ও যোগাযোগ (Radio engineering and communication) ধাতুবিদ্যা (Metallurgy) মেশিন নির্মাণ (Machine building) প্রকৌশলগত ব্যবসা ও ব্যবস্থাপনা (Engineering Business and Management) অটোমেশন ও কম্পিউটার প্রযুক্তি (Automation and Computer Technology) আন্তর্জাতিক ছাত্রদের জন্য ডিন এর অফিস (Dean's Office for International Students) তড়িৎ প্রকৌশল ও শক্তি প্রকৌশল এ অনুষদটি ১৯৬৪ সালে প্রতিষ্ঠিত হয়। এতে ৪টি বিভাগ (Department) রয়েছে। এগুলো হলো: থার্মাল অ্যান্ড কোল্ড টেকনোলজি পাওয়ার সাপ্লাই অ্যান্ড ইনসুলেশন ইলেকট্রিক্যাল অ্যান্ড ইলেক্ট্রোটেকনিক্যাল ইকুইপমেন্ট তড়িৎ প্রকৌশলের তত্ত্বীয় ভিত্তি মাহির বাশিরভ এ অনুষদের ডিন হিসেবে দায়িত্ব পালন করছেন। ট্রান্সপোর্ট এ অনুষদটি ১৯৫০ সালে প্রতিষ্ঠিত হয়। তখন এর নাম ছিল যন্ত্র প্রকৌশল। পরবর্তীতে ২০০১ সালে এটি বর্তমান নাম ধারণ করে। এ অনুষদের ডিন হিসেবে দায়িত্ব পালন করছেন ফাজিল আবদুল আজিম হাসানভ। প্রযুক্তিগত যন্ত্র প্রকৌশল এ অনুষদটি ১৯৮৬ সালে প্রতিষ্ঠিত হয়। এতে ৫টি ডিপার্টমেন্ট আছে। এগুলো হলো: মেশিন পার্টস ও লিফটিং অ্যান্ড ট্রান্সপোর্টিং মেশিন মেট্রোলোজি অ্যান্ড স্ট্যান্ডার্ডাইজেশন থিওরি অফ মেকানিজম অ্যান্ড মেশিন টেকনোলজিক্যাল কমপ্লেক্স ও স্পেশাল ইকুইপমেন্ট ইঞ্জিনিয়ারিং গ্রাফিক্স আমিরভ ফারিজ এ অনুষদের ডিন হিসেবে দায়িত্ব পালন করছেন। বেতার প্রকৌশল ও যোগাযোগ ১৯৬০ সালে ইলেক্ট্রোটেকনিক্যাল অনুষদ নামে প্রতিষ্ঠিত হয়। এ অনুষদের অধীনে ২টি ডিপার্টমেন্ট আছে: ইলেকট্রোটেকনিক্যাল রেডিও টেকনিক্যাল এ অনুষদের বর্তমান ডিন আলশিদ হাসানভ। ধাতুবিদ্যা এ অনুষদটি ১৯৬৪ সালের ফেব্রুয়ারি মাসে প্রতিষ্ঠিত হয়। এর অধীনে ৪টি ডিপার্টমেন্ট রয়েছে। মেশিন নির্মাণ এ অনুষদটি ১৯৮২ সালে প্রতিষ্ঠিত হয়। এর অধীনে ৫টি ডিপার্টমেন্ট আছে। টেকনোলজি অফ মেকানিজেশন মেশিন পার্টস থিওরি অফ মেশিন অ্যান্ড মেকানিজম টেকনোলজিক্যাল কমপ্লেক্স অ্যান্ড স্পেশাল ইকুইপমেন্ট পদার্থ বিজ্ঞান আন্তর্জাতিক ছাত্রদের জন্য ডিন-এর অফিস এ অনুষদটির প্রশিক্ষণের উদ্দেশ্য হলো বিদেশ থেকে আগতদের প্রশিক্ষিত করা। ১৯৭৮ সালে এটি প্রতিষ্ঠিত হয়। অটোমেশন ও কম্পিউটার প্রযুক্তি ১৯৬০ সালে এ অনুষদটি প্রতিষ্ঠিত হয়। বর্তমানে এর অধীনে ৬টি ডিপার্টমেন্ট আছে। এগুলো হলো: অটোমেশন অফ কম্পিউটেশনাল টেকনোলজিস অ্যান্ড প্রোডাকশন প্রসেস অটোমেশন অ্যান্ড টেলিমেকানিক্স ইন্ডাস্ট্রিয়াল ইলেকট্রনিক্স জেনারেল অ্যান্ড থিওরিটিক্যাল রেডিও ইঞ্জিনিয়ারিং পদার্থ বিজ্ঞান উচ্চতর গণিত তথ্যসূত্র বহিঃসংযোগ দাপ্তরিক ওয়েবসাইট